Udlånserklæring omkring IT-hjælpemiddel efter folkeskolelovens § 20 a

Elevens navn:

Adresse:

Post nummer:

By:

Telefon nummer:

Personnummer:

Jeg erklærer, at jeg i henhold til folkeskolelovens § 20 a, låner et it-hjælpemiddel for en periode på 3 måneder, hvorefter det skal leveres tilbage i samme tilstand som ved udlånets start.

Serienummer it-hjælpemiddel:

Udlånsperiode (i op til 3 måneder):

Ansvarlig for udlevering it-hjælpemiddel:

**Jeg accepterer et udlån på følgende vilkår:**

* Jeg er indforstået med, at it-hjælpemidlet er personligt bevilliget til mig og jeg er ansvarlig for at passe på hjælpemidlet. Jeg må ikke videresælge, pantsætte, udleje eller udlåne hjælpemidlet til andre.
* Jeg er forpligtet til at opbevare og behandle hjælpemidlet på forsvarlig vis og jeg accepterer et erstatningsansvar ved skader forvoldt forsætligt eller ved grov uagtsomhed. Erstatningsansvaret følger den til enhver tid gældende pris for et tilsvarende produkt.
* Hvis it-hjælpemidlet eller softwarepakken bliver defekt under udlånsperioden, skal jeg straks rette henvendelse til Børn og Unge.
* Ved tyveri af hjælpemidlet skal dette anmeldes til politiet. Kopi af politianmeldelse skal medbringes til Børn og Unge.
* It-hjælpemidlet skal leveres tilbage efter 3 måneders udlån.
* Hvis it-hjælpemidlet bortkommer eller ikke leveres tilbage efter 3 måneders udlån, er jeg forpligtet til at erstatte it-hjælpemidlets værdi. Erstatningsansvaret følger den til enhver tid gældende pris for et tilsvarende produkt.

Jeg har læst og accepterer ovenstående:

Dato og underskrift elev:

Dato, navn og underskrift forældremyndighedsindehaver:

**Orientering om behandling af personoplysninger**

I forbindelse med udlån af IT-hjælpemiddel efter folkeskolelovens § 20 a og behandlingen af dine personoplysninger skal Børn og Unge, Aarhus Kommune jf. Databeskyttelsesforordningen informere dig om en række detaljer i Børn og Unges håndtering af dine oplysninger, herunder hvilke rettigheder du har i den forbindelse.

**Sådan behandles dine personoplysninger**

Børn og Unge behandler personoplysninger om dig. Personoplysningerne omfatter i denne sammenhæng:

- Identifikation (i form af cpr.nr. og kontaktoplysninger)

- Evt. yderligere informationer som du har afgivet i forbindelse med behandlingen af sagen

Børn og Unge behandler personoplysninger om dig for at kunne udlåne et it-hjælpemiddel efter folkeskolelovens § 20 a. Det sker jf. databeskyttelsesforordningens art. 6, stk.1, litra e.

**Opbevaring af dine personoplysninger**

Oplysningerne i Aarhus Kommunes elektroniske sags- og dokumenthåndteringssystem vil blive slettet, når kommunen ikke længere har grundlag for at opbevare og behandle dine personoplysninger. Når du afleverer dit IT-hjælpemiddel og Børn og Unge har påset at den er afleveret i retmæssig stand, vil dine personoplysninger blive slettet eller overført til arkiv efter arkivloven.

**Dine rettigheder**

Du har ret til at anmode om indsigt i de oplysninger, som Børn og Unge har om dig i forbindelse med udlånet af IT-hjælpemidlet. Du har ret til at anmode om berigtigelse eller sletning af oplysninger, og du kan også bede om en begrænsning af behandlingen af oplysningerne. Du skal dog være opmærksom på, at Børn og Unge typisk er forpligtet til at gemme de oplysninger, som er noteret i forbindelse med udlån af it-hjælpemidlet indtil den ovennævnte slettefrist indtræder.

Den dataansvarlige er Aarhus Kommune, Børn og Unge, PPR, Grøndalsvej 2, 8260 Viby J, som kan kontaktes på PPR@mbu.aarhus.dk. Har du spørgsmål i forbindelse med Aarhus Kommunes behandling af dine oplysninger, så kan du også kontakte Aarhus Kommunes databeskyttelsesrådgiver på e-mail databeskyttelsesraadgiver@aarhus.dk

Det er muligt at klage til Datatilsynet over behandlingen af personoplysninger.